**Tilkaldevikarer søges til Bostøtten Skjern /Tarm – Langagerparken / Engdraget**

Har du en socialfaglig eller sundhedsfaglig baggrund, eller har du erfaring og interesse for at arbejde med voksne med udviklingshandicap og/eller psykiske lidelser?  
Så søger vi tilkaldevikarer til Bostøtten Skjern/Tarm (Langagerparken/Engdraget)

**Om stillingen:**  
 Langagerparken /Engdraget er §85 Bostøtte i visiterede boliger, det er borger med udviklingshandicap og psykiske lidelser, hvor vi lægger stor vægt på en anerkendende tilgang og rehabilitering, der støtter borgernes selvstændighed og sociale kompetencer. Du vil blive en del af et tværfagligt team, der arbejder med at hjælpe og støtte vores borgere til et bedre og mere selvstændigt liv.

Der arbejdes med støtte til daglige gøremål, rehabilitering, pleje samt medicinadministration. Du vil få oplæring, inden du tilbydes vagter, så du føler dig godt klædt på til at arbejde med borgerne.

**Vi forventer, at du**

* Har en socialfaglig eller sundhedsfaglig baggrund, eller erfaring og interesse for arbejdet med mennesker med udviklingshandicap og psykiske lidelser.
* Er fleksibel og kan arbejde på forskellige tidspunkter (dag-aften-weekend) samt hen over sommeren, særligt i ugerne 28-31, hvor der er ekstra behov for vikarer.
* Er ansvarlig, struktureret og har en anerkendende tilgang til arbejdet.
* Trives i et tværfagligt samarbejde og er åben for at lære og udvikle dig.

**Vi tilbyder:**

* En dynamisk arbejdsplads med faglig udvikling og godt samarbejde.
* En arbejdsplads med et højt fagligt niveau og et stærkt kollegialt fællesskab.
* En fleksibel arbejdsplads, hvor vi vægter trivsel og ordentlighed højt.
* Oplæring og støtte, så du føler dig klar til at tage ansvar for beboerne.

**For yderligere spørgsmål eller et besøg** kan daglig leder Heidi Bjerg kontaktes på tlf. nr. 20 58 39 43.

**Ansættelsessamtaler afholdes løbende.**

*Du sender din ansøgning ved at trykke på knappen "Ansøg" nederst på siden. Vedhæft din ansøgning og dit CV samt relevante bilag i PDF eller DOC format.*

Vi skal oplyse dig om, at ved eventuel fremtidig ansættelse ved Ringkøbing-Skjern Kommune, vil der være krav om anvendelse af dit private MitID til identitetssikring ved aktivering af IT-brugerkonto.

**Medarbejderne i Ringkøbing-Skjern Kommune er vores vigtigste ressource**  
  
Vi understøtter det gode liv og væksten. Vi går efter de gode løsninger sammen med borgere, virksomheder og andre gode relationer.  
  
Vores arbejde er båret af viden, som vi hele tiden udvikler. Vi lærer af enhver opgave - både som enkeltperson, team og organisation. Læring er en del af hverdagen.  
  
Vi er og bliver rige på natur i Danmarks største kommune. Naturen er kilden til det gode liv og til at skabe vækst. Det går vi efter. Det lykkes, fordi vi forkæler ildsjælene og arbejder sammen på tværs.